hu en hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu fr hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu en en en hu de en en hu ru en en hu hu hu hu hu hu hu hu en hu hu hu fr hu fr hu fr hu fr hu fr hu hu de hu hu hu hu hu it hu hu hu fr hu hu hu hu hu hu hu hu es hu hu hu hu en hu hu pt hu it hu it hu hu hu hu hu de hu hu hu hu hu hu hu hu hu de hu hu hu hu hu hu hu it hu hu fr hu fr hu fr hu fr hu fr hu hu fr hu hu hu fr hu hu hu hu hu hu hu hu hu fr it hu en en en en en en en
Mikulás vagy télapó? - honnan ered az elnevezés és hagyomány
Viragotegymosolyert.hu – ünnepek, hagyományok, babonák, szimbólumok, versek a virágos mindennapokért
by Nagy Jucó · Published 2017-12-06 · Updated 2022-08-30
Már az ovisok új fújják, ha december 6, akkor jön a mikulás vagy a télapó. A mikulás ajándékozás szokása Szent Miklós nevéhez kötődik. Az Ő tisztelete a bizánci, majd a kopt egyházban terjedt el a VI. században, majd a római katolikus egyház is átvette. December 6-át, a szent püspök temetésének napját a 9. századtól ünnepeljük.
Miklós püspököt a tizennégy segítő szent közé sorolják. Sokan a védőszentjükként tisztelik, pl. tanulók, gyermekek, leányok, hajósok, foglyok, pékek, kereskedők, gyógyszerészek, jogászok.
A névadó Myrai Szent Miklós a 4. században élt, az egyik legismertebb, legnépszerűbb szent a világon. Kevés valódi tényt tudunk életéről, a legendák szerint már születése napján felállt a fürdőkádban. A böjtöt már csecsemő korában megtartotta, böjti napokon csak naponta egyszer szopott. Felnőttként sokat jótékonykodott.
Amikor megtudta, hogy szomszédja a szegényes körülményeik miatt nyilvánosházba akarja adni a három lányát, a család segítségére sietett. Éjjel a nyitott ablakon át egy pénzzel teli erszényt dobott be a szegény család házába. A rengeteg arany megmentette a lányokat a megszégyenítéstől és mindhárom lány tisztességgel férjhez mehetett.
A Miklós napi magyar népi hagyományok német eredetűek, a középkori szerepjátékokon alapulnak, amelyekkel a szent püspök jótéteményeiről emlékeztek meg. Ebből a hagyományból alakult ki az, hogy a Mikulás házról házra járva dicséri és ajándékkal halmozza el vagy virgáccsal bűnteti meg a gyerekeket.
Az ablakba kitett csizmákba ajándékot helyező Mikulás hagyománya csak a 19. században terjedt el. Az 1950-es évektől  lett divat a Mikulás helyett a Télapó elnevezést használni.
A magyar néphagyomány szerint a Mikulás a mennyben élt, a gyerekeket az égből figyelte segítőivel a manókkal, angyalokkal és krampuszokkal együtt. A krampusz elnevezés német nyelvterületről származik, a misztériumjátékok negatív figurája, maga az ördög volt. Eredetileg Krumm-Fuss, vagy Klump-Fuss volt a neve, utalva az ördög sántikáló és kilógó lólábára.
Napjainkban elterjedtebb az a nézet, hogy a Mikulás Lappföldön, az északi sarkkörön túl, a finnországi Rovaniemiben él és segítők nélkül, rénszarvasok által húzott szánon érkezik a gyerekekhez.
Az Amerikai Egyesült Államokban Santa Claus néven ismert karácsonyi ajándékhozó nem december 6-án, hanem 25-én örvendezteti meg a kicsiket. Az Északi-sarki lakhelyéről indulva december 25-én 9 rénszarvas repítette szánjával körbe repüli a földet. A kandallóra tett zoknikba, harisnyákba apró ajándékokat helyez el, a gyerekek pedig tejjel és süteménnyel várják.
Honnan származik a Télapó név?
Sokan úgy tartják, hogy az 1950-es években keletkezett a Télapó szavunk, amikor a vallási eredetű, Mikulás név használatát el akarták törölni a köztudatból. Ezen nézet szerint az orosz Fagy apó fordításból keletkezett, valójában viszont már az 1880-as években is létezett. Arany János Téli versében is találkozhatunk vele, igaz itt még két szóban írva:
Ej, ej, garázda tél apó!
Ki ördög hítta kelmedet,
Hogy sz. Mártonnap tájba’ hó
Ki hozza az ajándékot az egyes országokban?
Németországban Weihnachtsmann, (szó szerinti fordításban Karácsonyapó) az ajándékozó.
Az angoloknál Father Christmas.
A franciáknál Père Noël.
Amerikában a magyar elnevezéssel rokon, Szent Miklósnak megfelelő Santa Claus.
Svédországban a Jultomten manó hozza az ajándékokat.
Dániában a Julemand, a Karácsonyember látogat és Grönlandon lakik.
Az “igazi” Télapó, Joulupukki Finnországban a Lappföldön lakik.
Hollandiában a „Sint(er) Klaas”-nak nevezett Mikulás fehér lovon jár.
Olaszországban vízkeresztkor egy nő, La Befana az ajándékozó.
A spanyol kisgyerekek a napkeleti bölcsektől (Háromkirályok: Los Reyes Magos) vagy a Télapótól (Papá Noel) várják az ajándékot.
Portugáliában ilyenkor Télapó és Karácsonyapó is dolgozik.Szlovéniában Dedek Mraz a Télapó neve.
Mexikóban Niño Dios a kis Jézus ajándékoz,
Costa Ricában és Kolumbiában El Niño, a Jézuska veszi az ajándékokat,
Brazíliában és Peruban a Papa Noel a Karácsonyapó.
Oroszországban Gyed Moroz, a “Fagy Apó”, illetve a Fagyok Nagyapja ajándékoz, aki Babuskával és unokájával Sznyegurocskával “Hóleány” jár.
Lengyelországban a Święty Mikołaj látogatja meg a gyerekeket.
Nézd meg ezeket is!
You may also like...
Mahatma Gandhi gondolatai a vallásról
by Nagy Jucó · Published 2021-08-11 · Last modified 2021-08-06
Benedek Elek: Pünkösdi harangok
by Nagy Jucó · Published 2020-06-01 · Last modified 2020-10-28
Szádeczky-Kardos György: Nincs időd
by Nagy Jucó · Published 2022-08-13 · Last modified 2022-08-12
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Kérjük, adja meg a választ számjegyekkel:
kettő × 4 =
Ady Endre A kis herceg Antoine de Saint-Exupery anyaság Arany János Aranyosi Ervin Assisi Szent Ferenc Babits Mihály Benedek Elek Biblia biztonság Böjte Csaba család Dalai láma Feldmár András Gandhi gyerekek házasság József Attila kutya Kányádi Sándor Márai Sándor Müller Péter naptár otthon Petőfi Sándor pénz Radnóti Miklós siker Szabó Lőrinc szakítás szentek szerelem szerencse szeretet szex számok természet vallás videó virágok Wass Albert állatok édesség élet
Sárközi György: Virágok beszélgetése
Aranyosi Ervin: A szívek szabója
Szabó Lőrinc: Könyv és álom
Bródy János: Szabadnak születtél – dalszöveg és videó
Család, gyerekek, otthon (63)
Csináld magad – DIY (61)
Ünnepnapok, virágos ünnepek (210)
Virágot egy mosolyért! (38)
Ady Endre: A fehér lótuszok
Palotás Petra: A virágárus
Babits Mihály: Jónás imája
Petőfi Sándor: A völgy s a hegy
Hála idézetek a Hála Világnapjára
Névnap / Ünnepnapok, virágos ünnepek
Anyakönyvezhető női nevek virágokból
Csináld magad - DIY
Juta filigrán kézműves technika
Csináld magad - DIY
Virágcserepek festése otthon – újrahasznosítás egyszerűen
viragotegymosolyert.hu - ünnepek, hagyományok, szimbólumok, versek a virágos mindennapokért - Copyright © Nagy Jucó 2015-2022 nagyjuco.hu
Share this ArticleLike this article? Email it to a friend!